Як адзначае брыгадзір малочнатаварнага комплексу “Батчы” Алена Мартынюк, менавіта ад такіх людзей, якія любяць сваю работу, прытрымліваюцца вытворчай дысцыпліны і з пяшчотай ставяцца да жывёлы, залежыць якасць малака, а значыць, і дабрабыт сельскагаспадарчай арганізацыі. Зараз на комплексе налічваецца 572 галавы дойнага статку, па стане на 1 кастрычніка надой на адну фуражную карову склаў 5391 кілаграм малака. Нагадаем, па выніках мінулага года гэтая лічба складала 5285 кілаграмаў. Таварнасць складае 91%. Як адзначае Алена Алегаўна, у планах комплексу – выйсці па выніках бягучага года на 6000 – 6200 кілаграмаў. І, гледзячы на настрой супрацоўнікаў, прагнозы здаюцца верагоднымі.